BrobyværkNet

Tradish i Sdr. Broby Kirke
2025-10-09 19:00 - 21:00 UTC | Sdr. Broby Kirke, Kirkegyden 2, Brobyværk, Broby, 5672, Denmark
15 år med irsk musik i verdensklasse

Tradish markerer 15 år som band i 2025 – og det er ikke bare et jubilæum, men en fejring af levende, traditionel irsk musik leveret med nerve, nærvær og en stærk fornemmelse for historien bag tonerne. Gennem årene har trioen spillet et utal af koncerter i kirker og på scener i hele Europa, og det er især i de intime rammer, som en kirke tilbyder, at deres musik virkelig får lov at leve og bevæge.

Med rødderne solidt plantet i den irske musiktradition, formår Tradish at bygge bro mellem det traditionelle og det nutidige. Det gør de med en unik sammensætning af instrumenter, vokalharmonier og en åben, personlig tilgang, der inviterer publikum helt tæt på. Repertoiret spænder fra rørende ballader til energiske reels og jigs, og altid med respekt for traditionen og en tydelig glæde ved at formidle den.

Tradish består af:

John Pilkington – vokal, guitar, bouzoukiLouise Ring Vangsgaard – violin, bratsch, vokalBrian Woetmann – bodhrán, percussion, mandolin, vokal, stepping
